Държавен вестник, бр. 21, 2022 г., стр. 9

БРОЙ  21	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВО 
НА ТРАНСПОРТА И СЪОБЩЕНИЯТА
Изменения на Международния кодекс за конструкцията и оборудването на кораби, превозващи 
опасни химикали в наливно състояние (IBC Code)
(Приети с Резолюция MEPC.166(56) на Комитета по опазване на морската среда на Международната 
морска организация на 13 юли 2007 г. В сила за Република България от 1 януари 2009 г.)
1 
 
КОМИТЕТЪТ ПО ОПАЗВАНЕ НА МОРСКАТА СРЕДА, 
ПРИПОМНЯЙКИ член 38, буква а) от Конвенцията за Международната морска 
организация относно функциите на Комитета по опазване на морската среда (Комитета), 
възложени му от международните конвенции за предотвратяване и контрол на 
замърсяването на морето, 
КАТО ПРИПОМНЯ СЪЩО резолюция MEPC.19 (22), с която Комитетът приема 
Международния кодекс за конструкцията и оборудването на кораби, превозващи опасни 
химикали в наливно състояние (IBC кодекса), 
КАТО ИМА предвид член 16 от Международната конвенция за предотвратяване на 
замърсяването от кораби, 1973 г. (наричана по-долу „Конвенцията от 1973 г.“) и член VI от 
Протокола от 1978 г., отнасящ се до Международната конвенция за предотвратяване на 
замърсяването от кораби, 1973 г. ( наричан по-долу „Протокола от 1978 г.“), които заедно 
определят процедурата за изменение на Протокола от 1978 г. и възлагат на съответния 
орган на Организацията функцията да разглежда и приема изменения на Конвенцията от 
1973 г., изменена с Протокола от 1978 г. (MARPOL 73 /78), 
КАТО ОТБЕЛЯЗВА СЪЩО, че на своята осемдесет и втора сесия Комитетът по 
морска безопасност прие с Резолюция MSC.219(82) измененията на Кодекса IBC съгласно 
разпоредбите на Конвенцията SOLAS от 1974 г., 
КАТО ИМА ПРЕДВИД, че е изключително желателно разпоредбите на IBC 
Кодекса, които са задължителни както по MARPOL 73/ 78, така и по Конвенцията SOLAS 
от 1974 г., да останат същите, 
СЛЕД КАТО РАЗГЛЕДА предложените изменения на IBC кодекса, 
1. ПРИЕМА, в съответствие с член 16, (2)(b), (c) и (d)  от Конвенцията от 1973 г., 
измененията в IBC кодекса, чийто текст е изложен в приложението към настоящата 
резолюция; 
2. ОПРЕДЕЛЯ, в съответствие с член 16, (2)(f)(iii) от Конвенцията от 1973 г., че 
измененията на IBC кодекса се считат за приети на 1 юли 2008 г., освен ако преди тази дата 
не по-малко от една трета от страните или страните, чийто съвместен търговски флот 
съставлява не по-малко от 50 % от брутния тонаж на световния търговски флот, са 
съобщили на организацията възражението си срещу измененията; 
3. ПРИКАНВА Страните да отбележат, че в съответствие с член 16(2)(g)(ii)  от 
Конвенцията от 1973 г. измененията на IBC  кодекса влизат в сила на 1 януари 2009 г. след 
приемането им в съответствие с параграф 2 по-горе; 
4. ИЗИСКВА от Генералния секретар, в съответствие с член 16(2)(e) от Конвенцията 
от 1973 г., да предаде на всички страни по MARPOL 73/78 заверени копия от настоящата 
резолюция и текста на измененията в IBC-кода, съдържащи се в приложението; и 
5. ИЗИСКВА ОЩЕ, Генералният секретар да предаде копия от настоящата резолюция 
и нейното приложение на членовете на Организацията, които не са страни по MARPOL 
73/78.
МИНИСТЕРСТВА  
И ДРУГИ ВЕДОМСТВА